
Grozījumi Ministru kabineta 2016. gada 31. maija noteikumos Nr. 327 "Veterināro zāļu ievešanas un izvešanas kārtība"
Izdoti saskaņā ar Farmācijas likuma 5. panta 3. punktu un 
Narkotisko un psihotropo vielu un zāļu, kā arī prekursoru likumīgās aprites likuma  7.2 un 28. pantu
· Izdarīt Ministru kabineta 2016. gada 31. maija noteikumos Nr. 327 "Veterināro zāļu ievešanas un izvešanas kārtība" (Latvijas Vēstnesis, 2016, 107. nr.; 2022, 169. nr.) šādus grozījumus:
· 1. Izteikt tiesību akta izdošanas pamatojuma norādi šādā redakcijā:
· "Izdoti saskaņā ar Farmācijas likuma 5. panta 3. punktu un Narkotisko un psihotropo vielu un zāļu, kā arī prekursoru likumīgās aprites likuma  7.2 un 28. pantu".
· 2. Izteikt 1.2. apakšpunktu šādā redakcijā:
· "1.2. muitas kontroles punktus (turpmāk - robežšķērsošanas vietas), caur kurām atļauts tādu veterināro zāļu imports un eksports, kas satur normatīvajos aktos par Latvijā kontrolējamām narkotiskajām vielām, psihotropajām vielām un prekursoriem II vai III sarakstā iekļautās vielas, kā arī I sarakstā iekļauto vielu saturošas zāles, kurām paredzēts izņēmums - lietošanai veterinārmedicīniskām manipulācijām (turpmāk – veterinārās narkotiskās un psihotropās zāles)."
· 3. Izteikt 25. punktu šādā redakcijā:
· "25. Ražotājs, importētājs vai lieltirgotava veterinārās narkotiskās un psihotropās zāles importē vai eksportē saskaņā ar Narkotisko un psihotropo vielu un zāļu, kā arī prekursoru likumīgās aprites likumu, ievērojot šādas prasības:
· 25.1. konkrētās zāles ir iekļautas speciālajā atļaujā (licencē) veterināro zāļu ražošanai, kurā norādīts, ka importēšanas darbības ar veterinārajām narkotiskajām un psihotropajām zālēm ir atļautas, vai lieltirgotava ir saņēmusi speciālo atļauju (licenci) veterināro zāļu lieltirgotavas atvēršanai (darbībai), kurā norādīts, ka ir atļauta darbība ar veterinārajām narkotiskajām un psihotropajām zālēm;
· 25.2. Dienests, izsniedzot šo noteikumu 25.1. apakšpunktā minētās speciālās atļaujas (licences) atbilstoši normatīvajiem aktiem par kārtību, kādā izsniedzamas, apturamas, pārreģistrējamas un anulējamas speciaļās atļaujas (licence) veterinārfarmaceitiskajai darbībai, konkrētās zāles ir iekļāvusi datubāzē un par tām Zāļu valsts aģentūra ir izsniegusi Narkotisko un psihotropo vielu un zāļu, kā arī prekursoru likumīgās aprites likuma 18. pantā minēto ikreizējo atļauju."
· 4. Izteikt 26. punktu šādā redakcijā:
· "26. Šo noteikumu 25. punktā minētā persona veterinārās narkotiskās un psihotropās zāles importē un eksportē caur robežšķērsošanas vietām, kurās muitas iestādes veic muitas kontroli narkotisko un psihotropo vielu, zāļu un prekursoru pārvietošanai pāri ārējai robežai un dienests veic veterināro, fitosanitāro, pārtikas nekaitīguma un nepārtikas preču drošuma, kvalitātes un klasifikācijas kontroli saskaņā ar normatīvajiem aktiem par robežšķērsošanas vietām un tajās veicamajām pārbaudēm."
· 5. Svītrot 33. punktu.
· 6. Izteikt 39. punktu šādā redakcijā:
· "39. Veterinārmedicīniskās prakses iestāde no citas dalībvalsts var ievest veterinārās zāles savas veterinārmedicīniskās prakses nodrošināšanai, ja ir saņēmusi attiecīgo veterināro zāļu ievešanas un lietošanas atļauju izņēmuma gadījumiem atbilstoši normatīvajiem aktiem par veterināro zāļu izplatīšanu un kontroli. Par veterinārajām narkotiskajām un psihotropajām zālēm jāsaņem Zāļu valsts aģentūras ikreizēja atļauja, kas izsniegta saskaņā ar Narkotisko un psihotropo vielu un zāļu, kā arī prekursoru likumīgās aprites likuma 18. pantu."
· 7. Izteikt 40. punktu šādā redakcijā:
· "40. Fiziska persona, kas šķērso Latvijas robežu kopā ar dzīvnieku, drīkst ievest un izvest dzīvniekam nepieciešamās veterinārās zāles, izņemot veterinārās narkotiskās un psihotropās zāles, ārstniecības kursam, kas nav ilgāks par diviem mēnešiem. Ja dzīvniekam medicīnisku indikāciju dēļ nepieciešama nepārtraukta zāļu pieejamība, fiziska persona dzīvnieka ārstēšanai nepieciešamās veterinārās zāles, kuru sastāvā ir Latvijā kontrolējamo narkotisko vielu un psihotropo vielu II sarakstā iekļautās vielas, drīkst ievest un izvest ārstniecības kursam, kas nav ilgāks par 14 dienām, bet veterinārās zāles, kuru sastāvā ir Latvijā kontrolējamo narkotisko vielu un psihotropo vielu III sarakstā iekļautās vielas – ārstniecības kursam, kas nav ilgāks par 30 dienām. Veterināro zāļu nepieciešamību apliecina praktizējoša veterinārārsta izrakstīta recepte vai receptes kopija, ko ir parakstījis un ar veterinārmedicīniskās prakses zīmoga nospiedumu apstiprinājis praktizējošs veterinārārsts, vai cits šo faktu apliecinošs dokuments.
· 
·  ".
· 8. Svītrot 44.8.5. apakšpunktu.

